kardosdrur/scandi-wiki huggingface dataset:
Albert Canet

Henry Albert Canet (født 17. april 1878 i London, død 25. juli 1930 i Paris) var en fransk tennisspiller som deltog i OL 1912 i Stockholm.

Canet vandt to bronzemedaljer i tennis under OL 1912 i Stockholm. Han kom på en tredjeplads i både double- og mixdoubleturneringen.

Eksterne henvisninger 

 

Tennisspillere fra Frankrig
Personer fra London
Deltagere ved sommer-OL 1912
Merlin (sæson 1)

Sæson ét af Merlin, en britisk fantasy tv-serie, begyndte den 20. september 2008 og sluttede den 13. december 2008. Regelmæssige støbte medlemmer for den første sæson omfatter Colin Morgan, Bradley James, Katie McGrath, Angel Coulby, Anthony Head, Richard Wilson og  John Hurt som talerør for den Store Drage. Den første sæson indeholder tretten episoder.
Før seriens finale, bekræftede BBC, at serien blev forlænget med yderligere 13 episode i en anden sæson. Sæson to havde premiere den 19. september 2009.

Plot 

Merlin er en ung mand, som opdager og derefter lærer at mestre sin evne til magi. Magister Gaius, den lærde hoflæge hos kong Uther Pendragon, til hvem han tilknyttet som ydmyg lærling, lærer ham medicin, trænere hans magiske evner og advarer om Uthers ondskabsfulde aversion mod magi. Merlin bliver ansat til den ædle men uforsigtig kronprins, Arthur, hvis skæbne er forbundet med Merlins. Hjulpet af den smukke Lady Morgana, og hendes ædle tjener, Guinevere, må Merlin og Arthur arbejde sammen for at beskytte det store rige mod mørk trolddom. Men Merlin står over for en hård udfordring i at skjule sin mørke hemmelighed fra hans bedste venner. Fordi den eneste måde at bekæmpe magi ... er med magi.

Medvirkende

Tilbagevendende

Gæstestjerner

Episoder

Kilder 

Merlin (tv-serie)
Drager på film
Nauvoo (Illinois)

Nauvoo er en by i Hancock County, Illinois i USA med 1.149 pr. 2010. På hebraisk betyder navu "at være smuk". Byen er især kendt som en af de vigtigste byer i mormonismens historie, hvilket tiltrækker mange mormonske turister. Mormonismens grundlægger er begravet i byen. På trods af byens mormonske historie er størstedelen af indbyggerne katolikker. De fleste historiske bygninger i byen, som spillede en rolle i mormonismens historie, er ejet af enten Kristi Samfund eller mormonkirken, resten ejes af mindre mormonsekter.

Eksterne henvisninger 
 Byens hjemmeside

Byer i Illinois
Evelyn Colyer

Evelyn Lucy Colyer senere Munro (16. august 1902 - 4. november 1930) var en britisk tennisspiller som deltog i OL 1924 i Paris.

Colyer vandt en bronzemedalje i tennis under OL 1924 i Paris. Hun kom på en tredjeplads i doubletuneringen for kvinder sammen med Dorothy Shepherd-Barron.

Eksterne henvisninger 
 http://www.sports-reference.com/olympics/athletes/co/evelyn-colyer-1.html 
 

Tennisspillere fra Storbritannien
Nauvoo (Alabama)

Nauvoo er en by i Alabama, USA med  indbyggere. Byen er af ukendte årsager opkaldt efter Nauvoo, Illinois. Byen blev grundlagt i 1888 i forbindelse med bygningen af en jernbane.

Eksterne henvisninger 
 Statistik om byen

Byer i Alabama
Blåbjerg Nord Pastorat

Blåbjerg Nord Pastorat er et pastorat i Varde Provsti, Ribe Stift med de 3 sogne:
Kvong Sogn
Lydum Sogn
Nørre Nebel Sogn

I pastoratet er der 3 kirker
Kvong Kirke
Lydum Kirke
Nørre Nebel Kirke

Pastorater i Ribe Stift
Dansk Borgerværn

Dansk Borgerværn eller Sydhavnsbataillonen var en dansk modstandsgruppe under 2. Verdenskrig på ca. 120 medlemmer. Gruppen var involveret i illegalt arbejde, men ikke sabotage. Gruppen blev stiftet i 1943 og opløst igen efter krigens afslutning. Officeren Georg Asmussen var medstifter og næstkommanderende i gruppen.

Referencer 

Modstandsgrupper fra Danmark
Etableret i 1943
Ophørt i 1945
Filippinske Hav

Filippinske Hav eller Filippinerhavet er et hav i Stillehavet som omkranses af Filippinerne, Taiwan og Japan i vest, af Marianerne og Palau i øst og Indonesien i syd.

Filippinske Hav udgør sin egen lithosfæreplade – Filippinerpladen – som hører under Aurasiapladen. Ved denne kollisionen dannes en række vulkanøer fra Halmahara i syd til Honshū i nord, som er havets afgrænsning mod vest. Samtidig dukker Stillehavspladen under Filippinerpladen og danner bl.a. øerne Palau, Guam, Marianerne og en række japanske øer fra Iwo Jima til Honshū. Der er oceangrave på begge sider af det Filippinske Hav – bl.a. Filippinergraven ved Filippinene og Marianergraven ved Marianerne.

Randhave i Stillehavet
Filippinernes geografi
Japans geografi
Taiwans geografi
Luzonstrædet

Luzonstrædet (engelsk: Luzon Strait og filippinsk: Kipot ng Lukon) er et stræde mellem Taiwan og Luzon-øen der tilhører Filippinerne. Strædet forbinder dermed det Filippinske Hav med det Sydkinesiske Hav i det vestlige Stillehav.

Strædet er ca. 250 km bredt og indeholder en række øer som kan grupperes i to grupper: Batanes-øerne i Batanes provinsen og Babuyan-øerne i Cagayan provinsen, begge øgrupper tilhører Filippinerne.

Strædet er inddelt i flere render. Babuyan rende adskiller Luzon fra the Babuyan-øerne, som er adskilt fra Batanes-øerne af Balintang rende. Batanes er adskilt fra Taiwan af Bashi rende.

Det er et vigtigt stræde for shipping og kommunikation. Mange skibe benytter ruten til vigtige østasiatiske havne. Mange søkabler fører gennem Luzonstrædet. Disse kabler overfører data og telefoni mellem Kina, Hongkong, Taiwan, Japan og Sydkorea.

Historie 
Luzonstrædet udgjorde en del af den japanske invasionsrute i december 1941. 8. december (samme dag som Angrebet på Pearl Harbor), gik de i land på Batanes. 10. december besatte de Camiguin-øen som er en del af Babuyan-øerne.

Kilder 

Filippinernes geografi
Stræder (farvand)
Taiwans geografi
Japan-Koreatunnelen

Japan–Koreatunnelen (også JPN–KOR Tunnel) er et foreslået tunnelprojekt, der skal forbinde Japan med Sydkorea gennem en underhavstunnel på tværs af Koreastrædet ved brug af strædets Iki- og Tsushimaøer, i fugleflugtslinje ca. 128 km.

Forslaget har været diskuteret siden 1917, efterfulgt af mere konkrete planer i begyndelsen af 1940'erne. Det blev ikke fulgt op før efter 2. verdenskrig. I begyndelsen af 2008 kom forslaget på ny til debat, da ti senior Japanese lawmakers etablerede en komite til følge op på forslaget. Dette blev så efterfulgt af en undersøgelsesgruppe fra begge lande i begyndelsen af 2009, som blev enige om at skabe en komite, der skulle udarbejde konkrete byggeplaner. Komiteens formand Huh Moon-do, en tidligere direktør for Sydkoreas National Unification Board og tidligere kernemedlem af Chun Doo-hwan-regeringen, sagde at tunnelen vil være medvirkende til regional økonomisk vækst og spille en nøglerolle indenfor bilateral frihandel.

Den foreslående tunnel vil blive mere end 200 km lang og håndtere en række varetransporter mellem de to lande såvel som passagertransporter.

Se også 
 Transasiatisk jernbane

Kilder 

Tunneler i Japan
Sydkorea
Jakob van Domselaer

Jakob van Domselaer (født 15. april 1890 i Gelderland, Holland - død 5. januar 1960 i Bergen, Holland) var en hollandsk komponist og organist.

Domselaer har skrevet en symfoni,to klaverkoncerter, orkesterværker, sonater orgelstykker etc.

Han studerede bl.a. hos Johan Wagenaar, og i Berlin hos Frederic Lamond (1911).

Domselaer var inspireret af Ferruccio Busoni,Anton Bruckner,Gustav Mahler og
minimalismen i sin kompositoriske stil.

Udvalgte værker 

 Symfoni (1921) - for orkester
 2 Klaverkoncerter (1925, 1927) - for klaver og orkester
 Klaversonater (1918-1935) - for klaver
 Variationer og suite (1930-1958) - for klaver

Eksterne henvisninger 
 om Jakob van Domselaer 

Komponister fra Nederlandene
Klassiske komponister fra det 20. århundrede
Organister
Akademisk kunst

Akademisk kunst er den stil i maleri og skulptur i 1700 og 1800-tallet, som blev praktiseret ved  europæiske akademier og universiteter. Akademisk kunst blev påvirket af standarden ved det franske Académie des Beaux-Arts udviklet under  nyklassicismen og romantismen. Kunstnere som William Bouguereau, Thomas Couture og Alexandre Cabanel søgte at kombinere de to stilarter og skabte en blandingsstil karakteriseret som "akademisme" eller "eklektisme". Den ligner historismen.

Karakteristisk for den akademiske kunst er en udpræget perfektionisme, fremstillingen af historiske eller mytologiske motiver og formidlingen af et moralsk budskab.

"Akademisk kunst" i videste forstand kan også betyde den til enhver tid rådende stil inden for akademier eller universiteter. I den betydning bliver enhver nyskabende retning, som bliver accepteret i akademiske og institutionelle miljøer, kaldt "akademisk".

Maleri

Kunst
Nexuiz

Nexuiz (også kaldet Nexuiz Classic) er et frit first-person shooter-computerspil udviklet af Alientrap. Et proprietært remake af Nexuiz – også kaldet Nexuiz (2012) – udviklet af Illfonic og udgivet af THQ til Windows (via Steam), Playstation 3 og Xbox 360 blev udgivet i 2012.

First-person shooter
Frie computerspil
Europamesterskaberne i amatørboksning 1937

Europamesterskaberne i amatørboksning 1937 blev afviklet den 5. til den 9. maj 1937 i Milano. Det var femte gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 85 boksere fra 26 lande.

Fra Danmark deltog Gerhard Petersen (weltervægt), Erik Sørensen (fjervægt), Peter Jørgensen (sværvægt), Gunnar Andreasen (mellemvægt), Jens Nielsen (letvægt). Ingen af de danske deltagere vandt nogen medaljer.

Medaljevindere

Medaljefordeling

Noter

Eksterne links 
 . Europamesterskab i boksning  

EM i boksning
Boksning i 1937
Boksning i Italien
Europamesterskaberne i amatørboksning 1939

Europamesterskaberne i amatørboksning 1939 blev afviklet den 18. til den 22. april 1939 i Dublin. Det var sjette gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 71 boksere fra 12 lande.

Ingen danskere deltog.

Medaljevindere

Medaljefordeling

Noter

Eksterne links 
 6. Europamesterskab i boksning  

EM i boksning
Boksning i 1939
Boksning i Irland
CITA

CITA er en forkortelse af Copenhagen Interbank Tomorrow/Next Average og er et sæt af dagligt offentliggjorte rentegennemsnit.

Se også 
 CIBOR

Kilder 

Renteformer
Finansiel økonomi
Henrik Jørgen Huitfeldt-Kaas

Henrik Jørgen Huitfeldt-Kaas, oprindelig Huitfeldt (2. februar 1834 i Kristiania - 18. maj 1905 sammesteds) var en norsk historiker. 

Huitfeldt-Kaas blev 1852 student sammen med sin bror Emil Huitfeldt (1835—58), med hvem han et par år læste jura, indtil de i fællesskab ofrede sig helt for det studium af nordisk historie, som befatningen med deres gamle æts saga havde vakt deres trang til at tage under videnskabelig behandling. Broderens død afbrød det smukke samarbejde, der allerede havde afsat meget lovende frugter. Samtidig blev Huitfeldt assistent i Rigsarkivet; 1868 rykkede han op til arkivfuldmægtig og sommeren 1896 til rigsarkivar. Allerede efter 
sin lærer, rigsarkivar Langes død (1862) havde Huitfeldt-Kaas overtaget dennes hverv som udgiver (sammen med filologen Unger) af Diplomatarium Norvegicum. Til supplering af dette omfattende kildeværk har Huitfeldt-Kaas  tilvejebragt udførlige samlinger til det store norske sigilværk, hvis udgivelse påbegyndtes 1898. Foruden de sidste 10 bind af Diplomatariet har Huitfeldt-Kaas tillige æren for udgivelsen af følgende betydelige kildeværker: Biskop Eysteins Jordebog (1873—80), Norske Regnskaber og Jordebøger fra 16. Aarhundrede (3 bind, 1885—96), Nils Stubs Optegnelsesbøger fra Oslo Lagting 1572—80 (1895) samt Statholderskabets Extraktprotokol af Supplikationer og Resolutioner 1642—52 (1896 ff.). 

Ved siden af dette om en utrættelig flid vidnende udgiverarbejde og sin aldrig hvilende embedsvirksomhed fandt Huitfeldt-Kaas jævnlig tid til at udarbejde grundige tidsskriftafhandlinger af genealogisk og personalhistorisk indhold. Af større hidhørende arbejder må nævnes: Bernt Ankers Forfatterskab (i Historisk Tidsskrift, 2. række, I) og De nulevende Adelsslægter i Norge (sammmesteds, 2. række, V), Efterretninger om Familien von Zernichow i Norge (i Personalhistorisk Tidsskrift, III), Generalløjtnant H. J. Huitfeldt og hans to Fruer (sammesteds VI), Om Familien Brochmann i Norge (sammesteds, 
3. række, IV), ligesom han var en søgt medarbejder i Danmarks Adels Aarbog. Meget fortjenstfuld er den som manuskript trykte monografi Efterretninger om Familien Sibbern (1890) og Katalog over malede Portrætter i Norge (1885), den sidste sammen med C.J. Anker. Fra ungdommen af dyrkede han musikken med en varm interesse, der gjorde ham til en skattet kritiker i hans ven Paul Botten-Hansens Illustreret Nyhedsblad. Huitfeldt-Kaas’ sans for teatrets kunst har givet sig udtryk ikke alene i talrige bidrag til dagspressen, men også i et stort værk af varig betydning, Kristiania Teaterhistorie (1870). Efter hans død udkom et slægtsarbejde af ham, Efterretninger om Familien Huitfeldt.

Kilder 
 

Arkivarer fra Norge
Historikere fra Norge
Teaterhistorikere
Genealoger fra Norge
Faglitterære forfattere fra Norge
Dansksprogede forfattere fra Norge
Riddere af 1. klasse af Sankt Olavs Orden
Kommandører af Dannebrog
Riddere af 1. klasse af Nordstjerneordenen
Henrik Jørgen
Nordmænd i 1800-tallet
Personer fra Oslo
Radio Recorders

Radio Recorders var et pladestudie på adressen Santa Monica Boulevard 7000 i Hollywood, Californien, USA. Studiet blev startet i 1933 og har lagt faciliteter til nogle af de største succeser i underholdningsbranchen.

Blandt de mange sange, som gennem tiden er blevet indspillet hos Radio Recorders, kan nævnes "White Christmas", både med Bing Crosby i 1942 og Elvis Presley i 1957, samt sangene "Mack The Knife" med Bobby Darin og "Love Letters In The Sand" med Pat Boone. Det var også i dette studie, at den første amerikanske stereoplade blev til, det var Louis Armstrongs "Louis Armstrong Plays King Oliver" fra 1957.

Størstedelen af Elvis Presleys mange filmsange fra 1956 og frem til 1966 blev indspillet hos Radio Recorders, mens hans mere regulære pladeindspilninger i samme periode som oftest blev indspillet i Nashville. Presleys første indspilning hos Radio Recorders fandt sted i Studio B den 1. september 1956, hvor han bl.a. indspillede "Love Me", og den sidste gang Presley var i studiet hos Radio Recorders var den 28. juni 1966, hvor han færdiggjorde indspilningen af "Long Legged Girl (With The Short Dress On)" fra hans film Double Trouble. I alt indspillede Elvis Presley over 100 sange hos Radio Recorders.

I 1960 blev studiet sammensluttet med Universal Records og skiftede navn til Radio Universal Recorders. I 1967 blev navnet ændret til Annex Studio, og i 1977, hvor studiet fik nye ejere, blev navnet ændret til Studio 56.

Referencer 

Elvis Presley
Etableret i 1933
Musik fra USA
Emma Hale Smith Bidamon

Emma Hale Smith Bidamon (født 10. juli 1804, død 30. april 1879) er mest kendt som værende Joseph Smiths første (-og eneste ifgl. Kristi Samfund) hustru. 
Emma blev døbt og dermed medlem af Joseph Smiths Kristi Kirke d. 28. juni 1830. Efter Joseph Smiths død blev Emma i Nauvoo og levede resten af sit liv som medlem af Kristi Samfund. -Hun blev ikke gendøbt, da Kristi Samfund mener at være den retmæssige fortsættelse af Joseph Smiths Kristi Kirke. D. 18. januar 1827 blev Emma gift med Joseph Smith, som hun forblev gift med indtil dennes død. Emma og Joseph fik flere børn, hvoraf en del døde som spædbørn. Deres søn Joseph Smith III blev Kristi Samfunds anden profet. D. 23. december 1847 blev Emma gift med sin anden mand Lewis C. Bidamon, som hun var gift med til sin død. Emma brød sig aldrig om Joseph Smiths flerkoneri, som startede da Joseph Smith giftede sig med deres adoptivdatter Fanny Alger i begyndelsen af 1833, da Alger var 16 år gammel. På trods af at de fleste andre mormonsekter og ikke mormonske forskere er enige om, at Joseph Smith giftede sig med mindst 33 andre kvinder end Emma, anerkendes dette ikke af det andet største mormonske trossamfund, Kristi Samfund. Emma selv benægtede alt om flerkoneriet efter Josephs død, på trods af stærke beviser på det modsatte, samt hendes egne tidligere udtalelser. 

Emma nævnes i mormonernes hellige skrift Lære og Pagter i kapitel 25 og 132 (Mormonkirkens nuværende udgave) eller i kapitel 24 (Kristi Samfunds nuværende udgave). Emma nævntes i kapitel 26 i Befalingernes Bog, som senere blev afløst af Lære og Pagter. I den første udgave af Lære og Pagter blev Emma nævnt i kapitel 48.

Referencer 

Personer fra Pennsylvania
José de Amézola y Aspizúa

José de Amézola y Aspizúa (født 9. januar 1874 i Izarra, Urkabustaiz, Álava, død 1922 i Madrid) var en spansk sportsudøver, som deltog i OL 1900 i Paris.

Amézola stillede sammen med Francisco Villota op i pelota (baskisk udgave med handske) ved OL 1900 i Paris. Det eneste øvrige tilmeldte hold var fransk, men trak sig kort før konkurrencen, så de to spaniere blev olympiske mestre uden kamp. Det var første og eneste gang, denne disciplin var på det olympiske program.

Amézola var forretningsmand med baskisk baggrund. Han arbejdede i en bank i Bilbao, og han var også politisk engageret. Han sad således i provinskommissionen i Vizcaya, og han stillede i 1914 op som kandidat for det konservative parti til parlamentet.

Referencer

Eksterne henvisninger 
 

Sportsfolk fra Spanien
Deltagere for Spanien ved sommer-OL 1900
Olympiske mestre fra Spanien
Pelota
C.V.M. Jensen

Carl Vilhelm Marius Jensen (12. juni 1819 i Ringsted – 13. august 1882 på Liljedal, Ørslev Sogn, Fyn) var en dansk læge og kortvarigt også maler.

Maler 
Hans forældre var volontør i Generalitetet, senere krigsråd, fuldmægtig Niels Jensen (1792-1867) og Florentine Jacobine Norup (død 1879). Han besøgte Kunstakademiet i København for at uddanne sig til maler, blev 1839 elev af modelskolen, og udstillede i årene 1839-42 et par tegnede portrætter og nogle landskaber, navnlig fra Gisselfeld og fra Horsens. Et af disse, Hovedbygningen på Gisselfeld Kloster, blev udstillet 1839 på Charlottenborg og 1840 købt til Den kgl. Maleri­samling (nu Statens Museum for Kunst) og har været ophængt på Fredensborg Slot. Et andet maleri, Herregården Gisselfeld (1839), findes på Thorvaldsens Museum, mens Medicinsk Museion har et selvportræt (1838) af C.V.M. Jensen.

Læge 
I 1842 opgav Jensen imidlertid ganske kunsten, blev student 1844, deltog som underlæge i Treårskrigen i 1849, tog lægevidenskabelig embedseksamen 1851, vandt 1852 Københavns Universitets guldmedalje, blev 1853 prosektor ved Kirurgisk Akademi og var i 1855-57 udenlands med Universitetets rejsestipendium. Efter hjemkomsten var han i kort tid underlæge i Marinen, indtil han i foråret 1858 ifølge tilbud fra grev Carl Wedell blev læge på dennes gods på Fyn med bolig på Liljedal ved Ejby, hvor han efter mere end 30 års virksomhed som læge døde den 13. august 1882. 

Han ægtede 12. oktober 1858 i København Frederikke Christiane Skeel (25. august 1835 smst. - 4. august 1919 smst.), datter af kaptajn i infanteriet, majoratsbesidder Christian Skeel (1789-1850) og Maren (Marie) Dorothea Jacobsen (død 1870). 

Han er begravet på Ørslev Kirkegård.

Kilder 
 

Læger fra Danmark
Personer i Treårskrigen fra Danmark
Danskere i 1800-tallet
Malere fra Danmark
Personer fra Ringsted
Civile ansatte i Søværnet
Modtagere af Københavns Universitets guldmedalje
Henry Brougham (sportsmand)

Henry J. Brougham (født 8. juli 1888, død 18. februar 1923) var en britisk sportsudøver, som deltog i OL 1908 i London.

Sportskarriere 
Brougham gik på Wellington College, hvor hans far var rektor, og senere på Oxford, hvor han hørte til Brasenose College. Han dyrkede flere sportsgrene, herunder cricket og rugby, som han opnåede store resultater i. Blandt andet var han på det engelske landshold i rugby. Men det var i racquets, han opnåede sine største resultater. Allerede i tiden på Wellington kom han i finalen i skolemesterskaberne tre år i træk i single (1905-1907), og i 1908 vandt han i double.

Han deltog i single ved OL 1908, hvor sporten for første og eneste gang var på programmet, og hvor deltagerne alle var fra Storbritannien. Brougham var oversidder i kvartfinalen og mødte derpå Evan Noel i semifinalen. Noel vandt i tre sæt og blev senere olympisk mester uden kamp, da hans finalemodstander, Henry Leaf, var skadet. Som taber i semifinalen fik Brougham bronze sammen med John Jacob Astor.

Brougham nåede finalen i de britiske amatørmesterskaber 1909, hvor han tabte til periodens bedste spiller, Edgar Baerlein, og i 1913 blev han mester i double sammen med Basil Foster.

Øvrige liv 
Brougham var major i Royal Field Artillery under første verdenskrig. Han var udsat for en alvorlig gasforgiftning i Frankrig i 1917, og skaderne herfra kostede ham livet nogle år senere.

Referencer

Eksterne henvisninger 

Sportsfolk fra Storbritannien
Deltagere for Storbritannien ved sommer-OL 1908
Olympiske bronzemedaljevindere fra Storbritannien
Street King Immortal

"Street King Immortal" er det kommende sjette studiealbum fra den amerikanske rapper 50 Cent, der er sat til at blive udgivet den 26. februar 2013 gennem Aftermath Entertainment, Interscope Records og Shady Records. I et interview givet til DJ Whoo Kid, fortalte 50 Cent at albummet ville blive et "stjernefyldt" projekt, hvor Shady Records grundlægger Eminem, Maroon 5-forsangere Adam Levine, Alicia Keys, Chris Brown, Dr. Dre, Lloyd Banks, Ne-Yo, Trey Songz, Wiz Khalifa, Young Jeezy og andre ville være med.

I starten skulle albummet være udgivet i sommeren 2011, men udgivelsesdatoen til Street King Immortal er siden blevet ændret flere gange, hovedsageligt på grund af uoverensstemmelser mellem 50 Cent og Interscope over udgivelsen og promoveringen af albummet, hvilket førte til at albummet en kort overgang var nedlagt. Senere annoncerede Interscope at albummet ville være i butikkerne den 13. november 2012. Men 50 Cent sagde senere i et interview mens han var i Frankrig for at promovere sine hovedtelefoner fra hans eget firma SMS Audio, at albummet ville blive forsinket. Det forventes at det er i butikkerne den 26. februar 2013.

Referencer 

Album fra USA